CELEX: C2004/168/15
Language: et
Date: 2004-06-26 00:00:00
Title: Kohtuasi T-144/04: Hagi, mille esitas 13. aprillil 2004 Télévision Française 1 SA Euroopa Ühenduste Komisjoni vastu

26.6.2004   
            
            
               ET
            
            
               Euroopa Liidu Teataja
            
            
               C 168/8
            
         Hagi, mille esitas 13. aprillil 2004 Télévision Française 1 SA Euroopa Ühenduste Komisjoni vastu
   (Kohtuasi T-144/04)
   (2004/C 168/15)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 13. aprillil 2004 hagi, mille on esitanud Euroopa Ühenduste Komisjoni vastu Télévision Française 1 SA, asukohaga Boulogne (Prantsusmaa), keda esindab avocat Jean-Paul Hordies, kes on valinud endale kohtudokumentide kättetoimetamise aadressi Luxembourgis.
   Hageja esitab esimese astme kohtule järgmised nõuded:
   
               —
            
            
               tühistada Euroopa Ühenduste Komisjoni 10. detsembri 2003 otsus nr C (2003) 4497 (lõplik) Prantsusmaa poolt “France 2” ja “France 3” kasuks aastatel 1988-1994 antud riigiabi kohta osas, millega ta tunnistas selle kokkusobivaks ühisturuga EÜ asutamislepingu artikli 86 lõike 2 alusel;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Peale hageja poolt kaebuse esitamist otsustas komisjon algatada ametliku uurimismenetluse, mis on sätestatud EÜ asutamislepingu artikli 88 lõikes 2, investeerimis- ja kapitalitoetuste kohta, mida Prantsuse telekanalid “France 2” ja “France 3” said aastatel 1988-1994. Vaidlustatud otsuses oli komisjon tunnistanud need meetmed riigiabiks EÜ asutamislepingu artikli 87 tähenduses, kuid tunnistas need EÜ asutamislepinguga artikli 86 lõikega 2 kokkusobivaks.
   Esimese õigusliku alusega väidab hageja, et vaidlustatud otsus sisaldab ekslikku põhjendust ja rikub EÜ asutamislepingu artikli 87 lõiget 2 ja riigiabi puudutavaid sätteid. Ta vaidlustab komisjoni järelduse osas, milles kõne all oleva kahe telekanali ülesanne vastab artikli 86 lõike 2 mõttes üldist huvi esindavate teenuste omale, märkides, et tema enda ülesanne on peaaegu identne ilma, et seda loetaks samavõrd teenuseks üldistes huvides. Samuti vaidlustab hageja vaidlustatud otsuses komisjoni poolt koostatud riigiabi finantsaruande.
   Teise õigusliku alusega väidab hageja, et komisjon on ekslikult kohaldanud direktiivi 80/723 (1), leides, et seda ei saa kohaldada avalik-õigusliku ringhäälingu tegevusele enne aastat 2000. Samal alusel toob hageja välja väära EÜ asutamislepingule lisatud protokolli liikmesriikide avalik-õigusliku ringhäälingu kohta kohaldamise.
   
      (1)  Direktiiv 80/723/EMÜ, 25. juuni 1980, liikmesriikide ja riigi osalusega äriühingute vaheliste finantssuhete läbipaistvuse kohta (EÜT L 195, 29. juuli 1980. a, lk 35-37).